SEIS - Suomi Eteenpäin Ilman Syrjintää V

Asettaminen	
	Ylijohtaja Marja Merimaa on tänään tekemällään päätöksellä asettanut SEIS –Suomi Eteenpäin Ilman Syrjintää V  projektin ja nimennyt projektin valvojaksi Sirkku Päivärinne.	

Toimikausi	
	1.9.2005 - 31.8.2006  	

Tausta	
	Projektin lähtökohtana on hallintojen välisenä ja viranomaisten sekä syrjinnän vaarassa olevia tahoja edustavien elinten ja järjestöjen yhteistyönä edistää syrjimättömyyttä ja tasa-arvoisia mahdollisuuksia. Syrjimättömyyden periaatteet on määritelty Suomen perustuslaissa ja ne sisältyvät tavoitteina projektia toteuttavien ministeriöiden strategioihin ja toimintaperiaatteisiin. Koska projektia toteuttavat yhdessä työministeriö, opetusministeriö, sosiaali- ja terveysministeriö, sisäasiainministeriö ja johtoryhmässä edustettuina olevat järjestöt ja tasa-arvoelimet, vastaa se myös tunnistettuun tarpeeseen lisätä yhteistyötä sekä hallintojen välillä että viranomaisten ja järjestöjen kesken. Syrjimättömyyden ja tasa-arvon edistäminen poikkihallinnollisena ja horisontaalisena yhteistyönä on tarpeen, jotta valtakunnalliset strategiat voitaisiin muuttaa kokonaisvaltaiseksi lähestymistavaksi ja konkreettiseksi toiminnaksi alueellisella ja paikallistasolla. Projektin tavoitteena on myös tiedottaa uudesta yhdenvertaisuuslainsäädännöstä ja kouluttaa keskeisiä toimijoita sen toteuttamisessa. Projekti on osa yhdenvertaisuuslain toimeenpanoa ja siitä tiedottamista. Projekti ei käsittele yksittäisiä syrjintätapauksia tai pyri hoitamaan syrjintäkysymyksissä toimivien viranomaisten tehtäviä	

Tavoitteet	
	Projektin tavoitteena on tiedottaa ja kouluttaa yhdenvertaisuuteen ja syrjimättömyyteen liittyvistä kysymyksistä sekä vahvistaa rakenteita ja kykyä tunnistaa syrjintää, puuttua siihen ja ehkäistä sitä ennalta. Projektin tuloksena tasavertaisuuden, syrjimättömyyden ja yhdenvertaisuuden periaatteet sekä niihin liittyvä lainsäädäntö ovat tulleet tutummaksi eri viranomaisille, järjestöille, ”suurelle yleisölle” sekä syrjinnälle altistuneille ryhmille. Projektin strategiana on tuottaa sekä näkyviä toimintoja kuten kansallinen Moninaisuuspäivä sekä toisaalta tehdä pitkäjännitteistä, rakenteellista työtä kaikkinaisen syrjinnän torjumiseksi.
Tulokset saavutetaan toteuttamalla seuraavia toimia:
Järjestetään kansallinen Moninaisuuspäivä 9.-10.12. Kaksipäiväisen konferenssin teemana on työelämän moninaisuus. Moninaisuuspäivää edeltää julkisuuskampanja, joka koostuu mm. artikkeleista, muusta mediajulkisuudesta ja julisteesta. 
·Tehdään yhteistyötä EU-tason tiedotuskampanjan kanssa 
·Koulutetaan poliisia ja sosiaali- ja terveysalan työntekijöitä syrjinnän tunnistamisessa ja syrjintätapausten ilmoittamisesta 
·Laaditaan ohjeistus ja esite syrjintätapausten ilmoituskynnyksen alentamiseksi
·Toteutetaan mediakampanja nuorille ja lapsille  
·Kehitetään Yhdenvertaisuus.fi – ja SEIS - nettisivuja sekä muuta tiedottamista 
·Julkaistaan loppuraportti	

Tehtävä	
	-	

Organisointi	
	projektin johtoryhmä	
		Puheenjohtaja Pekka Lampinen, ylitarkastaja, opetusministeriö 	
		Jäsenet:	
		Mikko Cortés Téllez, suunnittelija, opetusministeriö 	
		Riitta-Maija Jouttimäki, neuvotteleva virkamies, sosiaali- ja terveysministeriö 	
		Kaj Wahlman, ylikomisario, sisäasiainministeriö 	
		Sinikka Keskinen, erikoissuunnittelija, työministeriö 	
		Meri-Sisko Eskola, neuvotteleva virkamies, työministeriö 	
		Aleksovski Atanas, , ETNO 	
		Pirkko Mahlamäki, pääsihteeri, Vammaisfoorumi ry 	
		Taito Lehmusta, , Etelä-Suomen lääninhallitus 	
		Juha Jokela, , SETA 	
		Matti Cantell, , Allianssi ry 	
		Okan Daher, , Suomen Islam seurakunta 	
		Magga Ristenrauna, projektisuunnittelija, Saamelaiskäräjät 	
		Sihteeri Tiina Järvinen, , työministeriö 	
		
	Projektilla on yksi kokoaikainen projektikoordinaattori, jolla työsuhde on työministeriöön (MT). Projektin taloushallinnosta vastaa osa-aikainen projektisihteeri työministeriöstä/MT yhden palkkaluokan erilliskorvausta vastaan, joka maksetaan projektin henkilöstökuluista. Lisäksi projektiin on varattu resursseja projektitapahtumien järjestämiseksi, Internet -sivuston ja muun julkaisutoiminnan kehittämiseksi, asiantuntijoiden palkkaamiseksi ja tiedotusmateriaalin valmistamiseksi. Projekti tekee yhteistyötä For Diversity – kampanjan kanssa, joka on Euroopan laajuinen ja saa rahoituksensa komissiolta.                             Projektista raportoidaan kirjallisesti sen päätyttyä komissiolle ja työministeriölle; kukin osallistujataho raportoi lisäksi omalle organisaatiolleen. Projektin asiakirjat kootaan projektikansioksi, kuitit syntyneistä kustannuksista kustannuskansioksi, johon liitetään komissiolle valmistellut list of invoices ja final financial statement. Projektin valvojalle raportoidaan säännöllisesti hankkeen etenemisestä.	

Kustannukset ja rahoitus	
	-	

	Ylijohtaja	Marja Merimaa	

	Erikoissuunnittelija	Sinikka Keskinen	

LIITTEET	
	-	

JAKELU	

TIEDOKSI	
	kirjeessä mainitut